On ilmselge, et kõik meist on kuulnud toiduõli- ja suhkru rafineerimisest ja riisi koorimisest ja puhastamisest. Ka see on kindel, et kõik teavad rafineerimata toidu ja koorimata riisi tervislikkusest. Olen vahel isegi poeriiulite vahel  uurinud pingsalt kaubaetikette ning võrrelnud hinnataset. Sageli jääb täisväärtusliku ja rafineerimata toiduõli ostmine ära, kuna selle hind tundub põhjendamatult kallis ning see näib pigem mõne "suure tehingu" tegemisena, mida ma hetkel lubada ei saa. Selle asemel olen ostukorvi asetanud üsna soodsa hinnaga toiduõli, millega on aga hulk keemikuid väga aktiivselt vaeva näinud ning selle ära rafineerinud.  Olen ka suur riisi tarbija ning loomulikult haaran riiulist riisipaki, mille hind jõudumööda käib ning  millega on samuti suur tööstusharu palju vaeva näinud ning sellelt täisväärtusliku koore ümbert sulatanud, kasutades selleks väga eemaletõukavaid kemikaale. Selline "keemiarünnak" teeb riisi ilusaks lumivalgeks, lagundades ära kõik vajalikud vitamiinid ja mineraalained.  Olen ka suhkru hindu võrrelnud ning avastanud, et rafineeritud suhkur on töötlemata ja täisväärtuslikust suhkrust sageli kuni 6 korda soodsam. Ka siin on tootjad tohutut energiat kasutanud, et suhkur ilusaks ja valgeks teha.  Kas  te ikka teate, et toiduõli ja suhkru rafineerimine on üsna kulukas protsess, kuna see eeldab keeruka ja väga kalli tehnika olemasolu. Samuti arvuka tööjõu olemasolu. Sama puudutab ka riisi koorimist ja puhastamist. Kuna toiduõli, suhkur ja riis on väga laialt ja rohkelt kasutatavad toiduained kogu maailmas, võime pikemalt läbimõtlemata ette kujutada, kui palju tehaseid on rajatud selleks, et need ülalnimetatud protsessid läbi viia. Kindel on ka see, et rafineerimise ja koorimise protsessid on selle tööstuse  ühed kulukamad toimingud ning hõlmavad arvukate teadlaste ja spetsialistide väitel vähemalt 90% kogu tootmisprotsessist. Seega moodustub tootehind enamalt jaolt just rafineerimisest.  Toiduõli rafineerimine eemaldab tootest enamus tervislikud rasvained ja vajalikud vitamiinid ning mineraalained. Rafineerimise protsessi käigus asenduvad need spetsialistide sõnul mürgiste ainetega, mis on viinud meie ühiskonna vähkkasvajate ja südamehaiguste õitsengule. Ruhkru rafineerimine eemaldab sellest kõik  vajalikud mineraalid. Näiteks kaotab rafineeritud suhkur ligi 100% oma magneesiumist, mille defitsiidis on kogu USA ja euroopa. Riisi koorimisest ei maksa üldse rääkida. Paljud teadlased väidavad, et kooritud ja puhastatud riis võrdub plastmassiga, mida meie organism ei vaja.  Nüüd aga saab targalt mõtleva inimese mõistus otsa. Miks on rafineerimata toiduõli hind sageli kuni 7 korda kallim. Miks maksab naturaalse suhkru poole kilone pakend 38 krooni, töödeldud suhkru 1 kg aga 9 krooni. Miks tervislik ja  koorimata riis maksab mitmeid ja mitmeid kordi rohkem, kui kooritud riis? Paljudes toidupoodides seda aga naljalt ei leiagi.